# ᱢᱟᱢᱛᱟ ᱥᱚᱝᱠᱚᱨ

| ᱢᱚᱢᱚᱛᱟ ᱥᱚᱝᱠᱚᱨ |
| --- |
| ᱱᱚᱵᱷᱮᱢᱵᱚᱨ ᱒᱐᱑᱔ ᱨᱮ ᱥᱚᱝᱠᱚᱨ |
| ᱢᱩᱬ ᱧᱩᱛᱩᱢ | মমতা শঙ্কর |
| ᱡᱟᱱᱟᱢ ᱧᱩᱛᱩᱢ ᱡᱟᱱᱟᱢ ᱢᱟᱹᱦᱤᱛ  ᱟᱨ  ᱡᱟᱱᱟᱢ ᱴᱷᱟᱶ | ᱗ ᱡᱟᱱᱩᱣᱟᱨᱤ ᱑᱙᱕᱕ (1955-01-07) ᱠᱚᱞᱠᱟᱛᱟ, ᱯᱚᱪᱷᱤᱢ ᱵᱟᱝᱞᱟ, ᱥᱤᱧᱚᱛ |
| ᱠᱟᱹᱢᱤ | * ᱮᱱᱮᱡ ᱨᱩᱥᱤᱠᱟ
* ᱠᱚᱨᱤᱭᱚᱜᱨᱟᱯᱷᱚᱨ
* ᱠᱷᱮᱞᱚᱸᱰᱟᱹᱱᱤ
 |
| ᱧᱩᱢᱱᱟᱢ | ᱠᱷᱮᱞᱚᱸᱰ, ᱮᱱᱮᱡ, ᱩᱫᱚᱭᱚᱱ ᱠᱚᱞᱟᱠᱮᱱᱫᱨᱚ |
| ᱡᱤᱭᱚᱱ ᱥᱚᱦᱮᱫ | ᱪᱚᱸᱫᱽᱨᱚᱫᱚᱭ ᱜᱷᱳᱥ |
| ᱦᱚᱯᱚᱱ | ᱨᱟᱛᱩᱞ ᱥᱚᱝᱠᱚᱨ ᱨᱚᱡᱤᱛ ᱥᱚᱝᱠᱚᱨ ᱜᱷᱳᱥ |
| ᱟᱯᱟᱛ ᱮᱸᱜᱟᱛ | ᱩᱫᱚᱭ ᱥᱚᱝᱠᱚᱨ (ᱟᱯᱟᱛ) ᱚᱢᱞᱟ ᱥᱚᱝᱠᱚᱨ (ᱮᱸᱜᱟᱛ) |
| ᱯᱮᱲᱟ ᱥᱟᱹᱜᱟᱹᱭᱟᱱᱠᱚ | ᱟᱱᱚᱱᱫᱚ ᱥᱚᱝᱠᱚᱨ (ᱵᱚᱭᱦᱟ) ᱨᱚᱵᱤ ᱥᱚᱝᱠᱚᱨ (ᱠᱟᱠᱟ) |

**ᱢᱚᱢᱚᱛᱟ ᱥᱚᱝᱠᱚᱨ** (ᱡᱟᱱᱟᱢ ᱗ ᱡᱟᱱᱩᱣᱟᱨᱤ ᱑᱙᱕᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱟᱹᱱᱤ ᱟᱨ ᱮᱱᱮᱡ ᱨᱩᱥᱤᱠᱟ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱝᱞᱟ ᱥᱤᱱᱮᱢᱟ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱮ ᱵᱟᱰᱟᱭᱚᱜᱼᱟ ᱾ ᱩᱱᱤ ᱫᱚ ᱥᱚᱛᱭᱚᱡᱤᱛ ᱨᱟᱭ, ᱢᱨᱤᱱᱟᱞ ᱥᱮᱱ, ᱨᱤᱛᱩᱯᱚᱨᱱᱚ ᱜᱷᱳᱥ, ᱵᱩᱫᱫᱷᱚᱫᱮᱵᱽ ᱫᱟᱥᱜᱩᱯᱛᱚ ᱟᱨ ᱜᱚᱣᱛᱚᱢ ᱜᱷᱳᱥ ᱞᱮᱠᱟᱱ ᱰᱟᱭᱨᱮᱠᱴᱚᱨ ᱠᱚᱣᱟᱜ ᱯᱷᱤᱞᱢ ᱨᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱢᱤᱫ ᱠᱷᱮᱞᱚᱸᱰᱟᱹᱱᱤ ᱥᱟᱶᱛᱮ, ᱩᱱᱤ ᱫᱚ ᱢᱤᱫ ᱮᱱᱮᱡ ᱨᱩᱥᱤᱠᱟ ᱟᱨ ᱠᱚᱨᱤᱭᱚᱜᱨᱟᱯᱷᱚᱨ ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ ᱥᱮᱨᱮᱧ ᱨᱩᱥᱤᱠᱟ ᱯᱚᱸᱰᱤᱛ ᱨᱚᱵᱤ ᱥᱚᱝᱠᱚᱨ ᱤᱡ ᱵᱷᱟᱹᱜᱽᱱᱤ ᱠᱩᱲᱤ ᱠᱟᱱᱟᱭ ᱾ ᱟᱡ ᱫᱟᱫᱟ, ᱟᱱᱚᱱᱫᱚ ᱥᱚᱝᱠᱚᱨ, ᱫᱚ ᱢᱤᱫ ᱤᱱᱰᱚ-ᱣᱮᱥᱴᱚᱨᱱ ᱯᱷᱤᱭᱩᱡᱚᱱ ᱥᱮᱨᱮᱧ ᱨᱩᱥᱤᱠᱟᱭ ᱛᱟᱦᱮᱸ ᱠᱟᱱᱟ ᱾

ᱡᱟᱱᱩᱣᱟᱨᱤ ᱒᱐᱒᱕ ᱨᱮ, ᱢᱚᱢᱚᱛᱟ ᱥᱚᱝᱠᱚᱨ ᱫᱚ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱯᱩᱱ ᱟᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱚᱨᱤᱠ ᱥᱤᱨᱯᱷᱟᱹ ᱯᱚᱫᱽᱢᱚ ᱥᱨᱤ ᱛᱮᱠᱚ ᱢᱟᱹᱱ ᱦᱟᱞᱟᱝ ᱠᱮᱫᱮᱭᱟ ᱾
ᱩᱱᱤ ᱫᱚ ᱢᱤᱫ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ ᱟᱨ ᱯᱩᱱᱭᱟᱹ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱵᱟᱝᱞᱟ ᱭ ᱧᱟᱢ ᱟᱠᱟᱫᱼᱟ ᱾

## ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ

ᱢᱚᱢᱚᱛᱟ ᱥᱚᱝᱠᱚᱨ ᱫᱚ ᱗ ᱡᱟᱱᱩᱣᱟᱨᱤ ᱑᱙᱕᱕ ᱨᱮ ᱮᱱᱮᱡ ᱨᱩᱥᱤᱠᱟ ᱩᱫᱚᱭ ᱥᱚᱝᱠᱚᱨ ᱟᱨ ᱚᱢᱞᱟ ᱥᱚᱝᱠᱚᱨ ᱛᱤᱠᱤᱱᱟᱜ ᱠᱚᱞᱮ ᱨᱮᱭ ᱡᱟᱱᱟᱢ ᱞᱮᱱᱟ ᱾

ᱩᱱᱤ ᱫᱚ ᱩᱫᱚᱭ ᱥᱚᱝᱠᱚᱨ ᱤᱱᱰᱤᱭᱟ ᱠᱚᱞᱪᱚᱨ ᱥᱮᱱᱴᱚᱨ, ᱠᱚᱞᱠᱟᱛᱟ ᱨᱮ ᱚᱢᱞᱟ ᱥᱚᱝᱠᱚᱨ ᱟᱜ ᱛᱟᱹᱨᱤ ᱨᱮ ᱮᱱᱮᱡ ᱟᱨ ᱠᱚᱨᱤᱭᱚᱜᱨᱟᱯᱷᱤ ᱨᱮ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫᱼᱟ ᱾

## ᱠᱟᱹᱢᱤ ᱡᱤᱭᱚᱱ

ᱥᱚᱝᱠᱚᱨ ᱫᱚ ᱑᱙᱗᱖ ᱥᱟᱞᱮ ᱨᱮ ᱢᱨᱤᱱᱟᱞ ᱥᱮᱱ ᱦᱚᱛᱮᱛᱮ ᱰᱟᱭᱨᱮᱠᱴ ᱟᱠᱟᱱ *ᱢᱨᱤᱜᱚᱭᱟ* ᱯᱷᱤᱞᱢ ᱠᱷᱚᱱ ᱟᱡᱟᱜ ᱯᱷᱤᱞᱢ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱱᱚᱣᱟ ᱯᱷᱤᱞᱢ ᱫᱚ ᱚᱱᱟ ᱥᱮᱨᱢᱟ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱯᱷᱤᱪᱚᱨ ᱯᱷᱤᱞᱢ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ ᱭ ᱡᱤᱛᱠᱟᱹᱨ ᱞᱮᱱᱟ ᱾

ᱥᱚᱝᱠᱚᱨ ᱫᱚ ᱵᱟᱯᱞᱟ ᱟᱠᱟᱱᱟᱭ, ᱟᱨ ᱩᱫᱚᱭᱚᱱ - ᱢᱚᱢᱚᱛᱟ ᱥᱚᱝᱠᱚᱨ ᱰᱟᱱᱥ ᱠᱚᱢᱯᱟᱱᱤ ᱪᱚᱲᱟᱣ ᱮᱫᱟᱭ, ᱡᱟᱦᱟᱸ ᱫᱚ ᱑᱙۸᱖ ᱨᱮ ᱛᱷᱟᱯᱚᱱ ᱞᱮᱱᱟ, ᱟᱨ ᱡᱟᱦᱟᱸ ᱫᱚ 'ᱢᱚᱢᱚᱛᱟ ᱥᱚᱝᱠᱚᱨ ᱵᱮᱞᱮᱴ ᱴᱨᱩᱯ' (Mamata Shankar Ballet Troupe) ᱥᱟᱶ ᱡᱮᱜᱮᱛ ᱡᱟᱠᱟᱛ ᱨᱮ ᱫᱟᱬᱟᱱᱟᱭ ᱾ ᱱᱚᱣᱟ ᱴᱨᱩᱯ ᱫᱚ ᱑᱙᱗᱘ ᱨᱮ ᱛᱷᱟᱯᱚᱱ ᱞᱮᱱᱟ, ᱟᱨ ᱑᱙᱗᱙ ᱨᱮ ᱨᱚᱵᱤᱱᱫᱨᱚᱱᱟᱛᱷ ᱴᱮᱜᱳᱨ ᱟᱜ ᱠᱟᱹᱢᱤ *ᱪᱚᱱᱰᱟᱞᱤᱠᱟ* ᱪᱮᱛᱟᱱ ᱨᱮ ᱟᱡᱟᱜ ᱯᱩᱭᱞᱩ ᱯᱨᱚᱰᱚᱠᱥᱚᱱ ᱮ ᱩᱫᱩᱜ ᱥᱚᱫᱚᱨ ᱞᱮᱫᱼᱟ ᱾ ᱚᱱᱟ ᱛᱟᱭᱚᱢ *ᱦᱚᱨᱤᱠᱷᱮᱞᱟ*, *ᱟᱡᱽᱠᱮᱨ ᱮᱠᱞᱚᱵᱽᱭᱚ*, *ᱢᱤᱞᱟᱯ*, *ᱥᱤᱠᱟᱨ*, *ᱢᱚᱫᱚᱨ ᱟᱨᱛᱷ*, *ᱚᱢᱨᱤᱛᱚᱥᱭᱚᱯᱩᱛᱨᱚ* ᱟᱨ *ᱥᱚᱵᱚᱨᱤ* ᱠᱚ ᱦᱮᱡ ᱮᱱᱟ ᱾

## ᱥᱤᱨᱯᱷᱟᱹ

* ᱑᱙᱙᱒: *ᱟᱜᱚᱱᱛᱩᱠ* ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ – ᱵᱤᱥᱮᱥ ᱡᱩᱨᱤ ᱥᱤᱨᱯᱷᱟᱹ (ᱯᱷᱤᱪᱚᱨ ᱯᱷᱤᱞᱢ)
* ᱑᱙᱙᱓: *ᱥᱟᱠᱷᱟ ᱯᱨᱚᱥᱟᱠᱷᱟ* ᱞᱟᱹᱜᱤᱫ ᱵᱤ.ᱮᱯᱷ.ᱡᱮ.ᱮ (BFJA) ᱥᱤᱨᱯᱷᱟᱹ – ᱡᱚᱛᱚ ᱠᱷᱚᱱ ᱱᱟᱯᱟᱭ ᱜᱚᱲᱚ ᱠᱷᱮᱞᱚᱸᱰᱟᱹᱱᱤ ᱥᱤᱨᱯᱷᱟᱹ
* ᱒᱐᱐᱐: *ᱩᱛᱥᱚᱵᱽ* ᱞᱟᱹᱜᱤᱫ ᱵᱤ.ᱮᱯᱷ.ᱡᱮ.ᱮ (BFJA) ᱥᱤᱨᱯᱷᱟᱹ – ᱡᱚᱛᱚ ᱠᱷᱚᱱ ᱱᱟᱯᱟᱭ ᱜᱚᱲᱚ ᱠᱷᱮᱞᱚᱸᱰᱟᱹᱱᱤ ᱥᱤᱨᱯᱷᱟᱹ
* ᱒᱐᱑᱘: ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱵᱟᱝᱞᱟ ᱒᱐᱑᱘ – *ᱢᱟᱪᱷᱮᱨ ᱡᱷᱳᱞ* ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱜᱚᱲᱚ ᱠᱷᱮᱞᱚᱸᱰᱟᱹᱱᱤ
* ᱒᱐᱒᱓: ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱵᱟᱝᱞᱟ ᱒᱐᱒᱓ – *ᱯᱨᱚᱡᱟᱯᱚᱛᱤ* ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱜᱚᱲᱚ ᱠᱷᱮᱞᱚᱸᱰᱟᱹᱱᱤ
* ᱒᱐᱒᱕: ᱯᱚᱫᱽᱢᱚ ᱥᱨᱤ
* ᱒᱐᱒᱕: ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱵᱟᱝᱞᱟ ᱒᱐᱒᱕ – *ᱵᱤᱡᱚᱭᱟᱨ ᱯᱚᱨᱮ* ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱷᱮᱞᱚᱸᱰᱟᱹᱱᱤ (ᱠᱨᱤᱴᱤᱠᱥ)

## ᱯᱷᱤᱞᱢ ᱛᱟᱹᱞᱠᱟᱹ

* *ᱢᱨᱤᱜᱚᱭᱟ* (᱑᱙᱗᱖)
* *ᱚᱠᱟ ᱩᱨᱤ ᱠᱟᱛᱷᱟ* (᱑᱙᱗᱗)
* *ᱫᱩᱨᱚᱛᱛᱚ* (᱑᱙᱗᱘)
* *ᱮᱠ ᱫᱤᱱ ᱯᱨᱚᱛᱤᱫᱤᱱ* (᱑᱙᱗᱙)
* *ᱵᱟᱯᱤᱠᱟ ᱵᱤᱫᱟᱭ* (᱑᱙᱘᱐)
* *ᱠᱚᱞᱚᱝᱠᱤᱱᱤ* (᱑᱙᱘᱑)
* *ᱠᱷᱟᱨᱤᱡᱽ* (᱑᱙᱘᱒)
* *ᱜᱨᱤᱦᱚᱡᱩᱫᱫᱷᱚ* (᱑᱙᱘᱒)
* *ᱫᱚᱠᱷᱚᱞ* (᱑᱙᱘᱒)
* *ᱜᱨᱤᱦᱚᱡᱩᱫᱫᱷᱚ* (᱑᱙᱘᱒)
* *ᱱᱤᱥᱟᱱᱛᱮ* (᱑᱙᱘᱕)
* *ᱱᱤᱞᱠᱚᱱᱴᱷᱚ* (᱑᱙᱘᱕)
* *ᱥᱟᱠᱷᱟ ᱯᱨᱚᱥᱟᱠᱷᱟ* (᱑᱙᱙᱑)
* *ᱟᱜᱚᱱᱛᱩᱠ* (᱑᱙᱙᱑)
* *ᱥᱩᱱᱭᱚ ᱛᱷᱮᱠᱮ ᱥᱩᱨᱩ* (᱑᱙᱙᱓)
* *ᱯᱨᱚᱡᱟᱯᱚᱛᱤ* (᱑᱙᱙᱓)
* *ᱥᱳᱯᱟᱱ* (᱑᱙᱙᱔)
* *ᱰᱚᱴᱚᱨᱥ ᱚᱯᱷ ᱫᱤᱥ ᱥᱮᱱᱪᱩᱨᱤ* (᱑᱙᱙᱕)
* *ᱫᱚᱦᱚᱱ* (᱑᱙᱙᱗)
* *ᱩᱛᱥᱚᱵᱽ* (᱒᱐᱐᱐)
* *ᱣᱟᱨᱤᱥ* (᱒᱐᱐᱔)
* *ᱫᱟ ᱵᱚᱝ ᱠᱚᱱᱮᱠᱥᱚᱱ* (᱒᱐᱐᱖)
* *ᱥᱚᱢᱩᱫᱨᱚ ᱥᱟᱠᱥᱤ* (᱒᱐᱐᱖)
* *ᱵᱟᱞᱤᱜᱚᱸᱡᱽ ᱠᱳᱨᱴ* (᱒᱐᱐᱗)
* *ᱫᱨᱤᱥᱴᱤ ᱯᱨᱚᱫᱤᱯ* (᱒᱐᱐᱘)
* *ᱟᱵᱚᱦᱚᱢᱟᱱ* (᱒᱐᱑᱐)
* *ᱡᱟᱱᱤ ᱫᱮᱠᱷᱟ ᱦᱚᱵᱮ* (᱒᱐᱑᱑)
* *ᱨᱚᱧᱡᱚᱱᱟ ᱟᱢᱤ ᱟᱨ ᱟᱥᱵᱚᱱᱟ* (᱒᱐᱑᱑)
* *ᱡᱟᱛᱤᱥᱥᱚᱨ* (᱒᱐᱑᱔)
* *ᱟᱜᱚᱱᱛᱩᱠᱮᱨ ᱯᱚᱨᱮ* (᱒᱐᱑᱕)
* *ᱯᱤᱝᱠ* (᱒᱐᱑᱖)
* *ᱢᱟᱪᱷᱮᱨ ᱡᱷᱳᱞ* (᱒᱐᱑᱗)
* *ᱯᱷᱞᱮᱴ ᱱᱚ ᱖᱐᱙* (᱒᱐᱑᱘)
* *ᱥᱟᱦ ᱡᱟᱦᱟᱸ ᱨᱤᱡᱮᱱᱥᱤ* (᱒᱐᱑᱙)
* *ᱥᱮᱥᱮᱨ ᱜᱚᱞᱯᱚ* (᱒᱐᱑᱙)
* *ᱚᱱᱛᱚᱨᱫᱷᱟᱱ* (᱒᱐᱒᱑)
* *ᱵᱷᱚᱴᱵᱷᱚᱴᱤ* (᱒᱐᱒᱒)
* *ᱚᱱᱛᱚᱨᱞᱤᱱ*
* *ᱯᱷᱞᱮᱴ ᱱᱚ. ᱖᱐᱙*
* *ᱯᱨᱚᱡᱟᱯᱚᱛᱤ* (᱒᱐᱒᱒)
* *ᱥᱤᱵᱽᱯᱩᱨ* (᱒᱐᱒᱓)
* *ᱯᱟᱞᱟᱱ* (᱒᱐᱒᱓)
* *ᱯᱨᱚᱫᱷᱟᱱ* (᱒᱐᱒᱓)
* *ᱵᱤᱡᱚᱭᱟᱨ ᱯᱚᱨᱮ* (᱒᱐᱒᱔)
* *ᱫᱮᱨᱤ ᱦᱚᱭᱮ ᱜᱮᱪᱷᱮ* (᱒᱐᱒᱕)
* *ᱯᱨᱚᱡᱟᱯᱚᱛᱤ ᱒*  (᱒᱐᱒᱕)

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* ᱢᱟᱢᱛᱟ ᱥᱚᱝᱠᱚᱨ (ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ)
* ᱢᱚᱢᱚᱛᱟ ᱥᱚᱝᱠᱚᱨ ᱰᱟᱱᱥ ᱠᱚᱢᱯᱟᱱᱤ, ᱣᱮᱵᱽᱥᱟᱭᱤᱴ
* ᱢᱚᱢᱚᱛᱟ ᱥᱚᱝᱠᱚᱨ ᱵᱮᱞᱮ ᱴᱨᱩᱯ ᱣᱮᱵᱽᱥᱟᱭᱤᱴ Archived ᱒᱗ ᱰᱤᱥᱮᱢᱵᱚᱨ ᱒᱐᱑᱗ at the Wayback Machine.